VM i ishockey 1979

VM i ishockey 1979 var det 46. VM i ishockey, arrangeret af IIHF. For de europæiske hold gjaldt det samtidig som det 57. europamesterskab. Mesterskabet blev afviklet i tre niveauer som A-, B- og C-VM:

A-VM i Moskva, Sovjetunionen i perioden 14. – 27. april 1979.
B-VM i Galaţi, Rumænien i perioden 16. – 24. marts 1979.
C-VM i Barcelona, Spanien i perioden 16. – 25. marts 1979.

Der var tilmeldt 26 hold til mesterskabet – det højeste antal indtil da. Sydkorea deltog for føste gang i VM. De otte bedste hold spillede om A-VM, de ti næstbedste hold spillede om B-VM, mens de sidste otte hold spillede C-VM.

A-VM blev for 16. gang vundet af et suverænt sovjetisk mandskab, der på hjemmebane i Moskva fejede al modstand til side. Mestrenes suverænitet blev understreget af, at de to opgør mod sølvvinderne fra Tjekkoslovakiet blev vundet med henholdsvis 11-1 og 6-1, kampene mod bronzevinderne Sverige blev vundet 9-3 og 11-3, mens Canada blev besejret med 5-2 og 9-2.

EM-titlen som bedste europæiske hold gik naturligvis også til Sovjetunionen (for 19. gang).

A-VM 
Afviklingsformatet for A-VM var blevet ændret i forhold til året før. De otte hold spillede først en indledende runde i to grupper med fire hold. De to gruppevindere og de to toere gik videre til mesterrunden om 1.- 4.pladsen, mens de resterende fire hold spillede videre i nedrykningsrunden om at undgå den ene nedrykningsplads. I mesterrunden og nedrykningsrunden spillede holdene to gange mod hinanden, mens der kun var én indbyrdes kamp i den indledende runde.

Indledende runde 

Sovjetunionen, Sverige, Tjekkoslovakiet og Canada gik videre til mesterskabsrunden, mens Vesttyskland, Polen, USA og Finland spillede videre i nedrykningsrunden.

Nedrykningsrunde 

De to treere og de to firere fra grupperne i den indledende runde spillede en dobbeltturnering alle-mod-alle om placeringerne 5-8 og om at undgå at rykke ned i B-gruppen. De optjente point og målscoren fra indbyrdes opgør i den indledende runde blev overført til nedrykningsrunden.

Resultaterne betød, at Polen efter kun et enkelt år i A-gruppen igen rykkede ned i B-gruppen til VM 1981. Op fra B-gruppen kom Holland.

Mesterskabsrunde 

De to gruppevindere og de to toere fra den indledende runde spillede en dobbeltturnering alle-mod-alle om verdensmesterskabet og placeringerne 1-4. De opnåede point og målscoren fra den indbyrdes kamp i den indledende runde blev overført til mesterskabsrunden.

EM 

Der blev uddelt EM-medaljer til de tre bedst placerede europæiske landshold ved VM.

{| class="wikitable" width="175px"
! colspan="2"|EM 1979
|-
| align="center" bgcolor="gold"|Guld
|  Sovjetunionen
|-
| align="center" bgcolor="silver"|Sølv
|  Tjekkoslovakiet
|-
| align="center" bgcolor="#cc9966"|Bronze
|  Sverige
|-
| align="center"|4.
|  Finland
|-
| align="center"|5.
|  Vesttyskland
|-
| align="center"|6.
|  Polen
|}

B-VM 

B-verdensmesterskabet blev spillet i Galaţi i Rumænien, og turneringen skulle egentlig kun have haft deltagelse af otte hold, men politiske problemer med afviklingen af C-VM betød, at Danmark og Kina ekstraordinært blev oprykket til B-gruppen til dette VM, og dermed kom deltagerfeltet til at bestå af ti hold.

De ti hold spillede om én oprykningsplads til A-VM 1981 og om at undgå de fire nedrykningspladser til C-VM 1981. Holdene spillede først en indledende runde i to grupper med fem hold. De to gruppevindere og -toere gik videre til oprykningsrunden, hvor de spillede om den ene oprykningsplads. Holdene, der sluttede på sidstepladsen i de to grupper, rykkede direkte ned i C-gruppen, mens holdene, der endte på tredje- og fjerdepladserne i grupperne, spillede om placeringerne 5-8, hvoraf de to dårligste også betød nedrykning til C-gruppen.

B-VM blev sensationelt vundet af Holland, der var oprykkere fra C-gruppen og som dermed tog spriget fra C- til A-gruppen på blot to år. Hollændernes metode med at opsøge canadiske ishockeyspillere af hollandsk afstamning og derefter give dem hollandsk statsborgerskab blev senere i stor stil kopieret af andre lande. Det hollandske hold havde også marginalerne på sin side: tre af kampene mod de hårdeste oprykningskonkurrenter blev vundet med et mål (6-5 over Japan, 3-2 over Rumænien og 4-3 over DDR).

Gruppe A 

DDR og Rumænien gik dermed videre til oprykningsrunden om placeringerne 1-4, mens Østrig og Danmark gik videre til placeringsrunden om 5.- 8.pladsen. Ungarn rykkede direkte ned i C-gruppen.

Gruppe B 

Resultaterne betød, at Holland og Norge gik videre til oprykningsrunden om placeringerne 1-4, mens Schweiz og Japan gik videre til placeringsrunden om 5.- 8.pladsen. Kina rykkede direkte ned i C-gruppen.

Placeringsrunde (5.- 8.pladsen) 

I placeringsrunden spillede de hold, der i den indledende runde endte på tredje- og fjerdepladserne, om 5.- 8.pladsen. De hold, der sluttede som nr. 7 og 8 rykkede ned i C-gruppen. Resultaterne fra kampe mellem hold fra sammen indledende gruppe blev overført til placeringsrunden.

Dermed rykkede Østrig og Danmark ned i C-gruppen sammen med Ungarn og Kina, der endte på sidstepladserne i de indledende grupper. De fire hold blev erstattet af de to oprykkede fra C-gruppen, Jugoslavien og Italien. Dermed blev B-gruppen igen skåret ned fra 10 til 8 hold.

Oprykningsrunde 

I oprykningsrunden spillede de fire hold, der i den indledende runde endte på første- og andenpladserne i sine grupper, om 1.- 4.pladsen. Vinderen rykkede op i A-gruppen. Resultaterne fra kampe mellem hold fra sammen indledende gruppe blev overført til placeringsrunden.

Resultaterne betød, at Holland rykkede op i A-gruppen for første gang siden 1950. Hollændernes anden oprykning i træk sikrede dem en plads ved A-VM i 1981. I B-gruppen blev Holland erstattet af Polen, som rykkede ned fra A-VM.

C-VM 

C-verdensmesterskabet blev spillet i Barcelona i Spanien. De otte hold spillede om to oprykningspladser til B-VM 1981. Egentlig var Kina blevet udpeget som værtsland for C-VM, men de kinesiske myndigheder nægtede at udstede indrejsevisum til spillerne fra Sydkorea, der skulle VM-debutere ved dette C-VM. Kineserne blev derfor frataget retten til at afholde C-VM, og i stedet overtog Spanien med kort frist ansvaret for turneringen for andet år i træk.

For at forhindre yderligere kontroverser i en evt. kamp ved mellem Kina og Sydkorea, besluttede IIHF endvidere at Danmark og Kina (nr. 3 og 4 ved C-VM 1978) ekstraordinært blev oprykket til B-gruppen. Dermed kom C-gruppen til at bestå af 8 nationer.

{| class="wikitable" style="text-align:center;" width="500px"
! colspan="2"|C-VM 1979
! width="45px"|Kampe
! width="45px"|Vund.
! width="45px"|Uafgj.
! width="45px"|Tabte
! width="55px"|Mål
! width="45px"|Point
|- bgcolor="#ccffcc"
| width="45px"|1.
| align="left"| Jugoslavien
| 7
| 7
| 0
| 0
| 83-10
| 14
|- bgcolor="#ccffcc"
| 2.
| align="left"| Italien
| 7
| 6
| 0
| 1
| 64-17
| 12
|-
| 3.
| align="left"| Frankrig
| 7
| 5
| 0
| 2
| 59-27
| 10
|-
| 4.
| align="left"| Bulgarien
| 7
| 4
| 0
| 3
| 35-28
| 8
|-
| 5.
| align="left"| Storbritannien
| 7
| 2
| 0
| 5
| 23-68
| 4
|-
| 6.
| align="left"| Spanien
| 7
| 2
| 0
| 5
| 25-48
| 4
|-
| 7.
| align="left"| Sydkorea
| 7
| 1
| 1
| 5
| 16-67
| 3
|-
| 8.
| align="left"| Australien
| 7
| 0
| 1
| 6
| 13-53
| 1
|}

Resultaterne betød, at Jugoslavien og Italien rykkede op i B-gruppen. På grund af reduktionen af B-gruppen fra 10 til 8 hold, rykkede fire hold fra B-gruppen ned i C-gruppen: Østrig, Danmark, Kina og Ungarn.

1979
Ishockey i 1979